Η **Ξύνθια** ή **Σύνθια** (*Xynthia*) ήταν μια εξαιρετικά βίαιη Ευρωπαϊκή καταιγίδα με πολύ σφοδρούς ανέμους, που σάρωσε το μεγαλύτερο μέρος της Δυτικής Ευρώπης στις 26 Φεβρουαρίου με 1 Μαρτίου 2010. Στη Γαλλία, όπου περιγράφηκε από την Πολιτική Προστασία ως η σοβαρότερη καταιγίδα μετά την Λόθαρ (Lothar) στα τέλη Δεκεμβρίου του 1999, 47 άτομα σκοτώθηκαν. Άλλοι 7 άνθρωποι έχασαν τη ζωή τους στη Γερμανία, τρεις στην Ισπανία, ένα άτομο στην Πορτογαλία, και άλλο ένα στο Βέλγιο, με τον συνολικό απολογισμό να φτάνει τους 63 νεκρούς.

Οι περισσότεροι θάνατοι στη Γαλλία συνέβησαν όταν η καταιγίδα έσπασε το θαλάσσιο φράγμα, με κύματα ύψους 7,5 μέτρων, και η θάλασσα εισήλθε στην πόλη Λ'Αγκιγιόν-συρ-Μερ. Μια κατασκήνωση με τροχόσπιτα που ήταν κοντά στο τείχος κτυπήθηκε σφοδρά. Το θαλάσσιο τείχος είχε κατασκευαστεί πριν 200 χρόνια από τον Ναπολέoντα και το γεγονός πως η κατασκήνωση τοποθετήθηκε εκεί, αναφέρθηκε ως παράδειγμα κακής οργανώσεως. Η καταιγίδα άφησε χωρίς ηλεκτρικό ρεύμα πάνω από ένα εκατομμύριο σπίτια στη Γαλλία, ενώ άλλο ένα εκατομμύριο καταναλωτές στην Πορτογαλία επίσης έμειναν χωρίς ρεύμα.

Επίπεδο συναγερμού
------------------

Επίπεδο μετεωρολογικού συναγερμού στη Γαλλία στις 27 Φεβρουαρίου 2010 και ώρα 16:00 / 19:30 MEZ από την Météo-France
Η **Météo-France** δημοσίευσε τη δεύτερη υψηλότερη κατάσταση συναγερμού (πορτοκαλί χρώμα) για τις 27 Φεβρουαρίου και τις πρωινές ώρες της 28ης Φεβρουαρίου για την Ανδόρα και τις περιοχές Αιν, Αριέζ, Καντάλ, Φινιστέρ, Ωτ-Γκαρόν, Ζιρόντ, Ιζέρ, Λουάρ, Ωτ-Λουάρ και Ωτ-Πιρενέ. Επίσης, δημοσίευσε την υψηλότερη κατάσταση συναγερμού (κόκκινο χρώμα) για τις περιοχές Σαράντ-Μαριτίμ, Βεντέ, Ντε-Σεβρ και Βιεν.

Απολογισμός
-----------

Επίπεδο μετεωρολογικού συναγερμού σε Ισπανία και Πορτογαλία στις 27 Φεβρουαρίου 2010 από την Ευρωπαϊκή Διαδικτυακή Υπηρεσία Meteoalarm.
Ισοβαρείς καμπύλες και ταχύτητες ανέμων στις 27 Φεβρουαρίου 2010 και ώρα 12:00 UTC από το Global Forecast System.
Ένα εκατομμύριο σπίτια έμειναν δίχως ηλεκτρικό ρεύμα στη δυτική Γαλλία. Στην περιοχή Ωτ-Πιρενέ, δέντρα που έπεσαν προκάλεσαν ζημιές σε αυτοκίνητα, οροφές σπιτιών, σιταποθήκες, ενώ πολλοί βράχοι έπεσαν σε δρόμους. Στην περιοχή της Βεντέ, πόλεις όπως η Λα Φωτ-συρ-Μερ, η Λ'Αγκιγιόν-συρ-Μερ και η Λα Τρανς-συρ-Μερ πλημμύρισαν με νερά ύψους 1,5 μέτρου. Οι πλημμύρες επηρέασαν και περιοχές του Νομού Σαρέντ-Μαριτίμ, όπως προάστια της Λα Ροσέλ, τις πόλεις Φουράς, Μαρέν και Σατελαϊγιόν, καθώς και το νησί Ιλ ντε Ρε, αλλά και το νησί Ολερόν, όπου φύσηξαν άνεμοι με ταχύτητα 160 χιλιομέτρων την ώρα (100 μιλίων την ώρα).

Οι πλημμυρισμένες ράγες των τραίνων προκάλεσαν καθυστερήσεις στα δρομολόγια στη Γαλλία και στη βόρεια Ισπανία. 70 πτήσεις από το Διεθνές Αεροδρόμιο Παρισιού Σαρλ ντε Γκωλ ακυρώθηκαν από την Air France.

Η καταιγίδα επίσης προκάλεσε καταστροφές στην Πορτογαλία και την Ισπανία. Ο ισχυρότερος άνεμος στην Πορτογαλία έφτασε τα 166 χιλιόμετρα την ώρα (103 μίλια την ώρα), ενώ στην Ισπανία ο ισχυρότερος άνεμος έφτασε τα 228 χιλιόμετρα την ώρα (142 μίλια την ώρα). Στη Γαλλία, οι άνεμοι στο βουνό Πικ ντι Μιντί ντε Μπιγκόρ έφτασαν τα 238 χιλιόμετρα την ώρα (148 μίλια την ώρα) σε υψόμετρο 2.877 μέτρα.

Στις 11 Μαρτίου 2010, η εταιρεία μοντελοποιήσεως ρίσκου καταστροφών EQECAT υπολόγισε πως οι ζημιές από τους ανέμους στις χώρες όπου έπληξε η καταιγίδα (εκτός της Πορτογαλίας και της Ισπανίας) έφθασαν κατά μέσο όρο τα 1,3 δισεκατομμύρια ευρώ (1,8 δις δολάρια ΗΠΑ), ενώ οι ζημιές για τις ασφάλειες έφτασαν τα 994 εκατομμύρια ευρώ (1,4 δισεκατομμύρια δολάρια ΗΠΑ).

Ανταπόκριση
-----------

Στάλθηκαν ελικόπτερα να διασώσουν ανθρώπους που ήταν στις σκεπές τους, μετά τις πλημμύρες στην περιοχή Σαράντ-Μαριτίμ και στη Βεντέ της Γαλλίας. Μία συνάντηση έκτακτης ανάγκης έγινε στις 28 Φεβρουαρίου από τον Γάλλο πρωθυπουργό Φρανσουά Φιγιόν μετά τις καταστροφές στη Γαλλία.

Παραπομπές
----------

1. 1 2 3  Staff (1 March 2010) "Weak sea walls blamed for France storm disaster "*BBC News*
2. 1 2 3 4 5  «Au moins 40 morts après le passage de la tempête Xynthia» (στα French). lemonde.fr. 28 February 2010.. Ανακτήθηκε στις 28 February 2010.
3. ↑  «Rescapés des eaux» (στα French). sudouest.com. 28 February 2010.. Ανακτήθηκε στις 7 march 2010.
4. ↑  «Un cataclysme en Oléron» (στα French). sudouest.com. 28 February 2010.. Ανακτήθηκε στις 7 march 2010.
5. ↑  «La tempête Xynthia des 27-28 février 2010» (στα French). meteofrance.com. 28 February 2010. Αρχειοθετήθηκε από το πρωτότυπο στις 2010-03-03.. Ανακτήθηκε στις 7 march 2010.
6. ↑  «Intensidade de vento no Continente» (στα Portuguese). www.meteo.pt. 01 March 2010. Αρχειοθετήθηκε από το πρωτότυπο στις 2012-02-26.. Ανακτήθηκε στις 01 March 2010.
7. ↑  «Estación C072-Orduña Información del dato validado:» (στα Spanish). euskalmet.euskadi.net. 28 February 2010.. Ανακτήθηκε στις 28 February 2010.
8. ↑  EQECAT Estimates Losses for Wind Storm Xynthia

Εξωτερικοί σύνδεσμοι
--------------------

* Πολυμέσα σχετικά με το θέμα  Xynthia (storm) στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2014002618

 |

 |